
讙讬讟讬谉 住讛 注"讗 - 驻讬专讜砖 砖讟讬讬谞讝诇抓

讻注讬谉 讚讗讜专讬讬转讗 转拽讜谉 [砖诇 转讜专讛 转拽谞讜] 讜诇讗 讬爪专讜 讛诇讻讜转 砖讜谞讜转 诇讙诪专讬.


讜讗讬讚讱 [讜讛讗讞专] 专' 讞讬谞谞讗 讜讜专讚讗谉 诪讚讜注 砖转拽? 住讘讜专 讛讜讗 讻讬 讗诪专讬谞谉 [讻讗砖专 讗谞讜 讗讜诪专讬诐] 讻诇 讚转拽讜谉 专讘谞谉 [砖转拽谞讜 讞讻诪讬诐] 讻注讬谉 讚讗讜专讬讬转讗 转拽讜谉 [砖诇 转讜专讛 转拽谞讜] 讛专讬 讝讛 讚讜讜拽讗 讘诪讬诇转讗 讚讗讬转 诇讛 [讘讚讘专 砖讬砖 诇讜] 注讬拽专 诪谉 讛转讜专讛 讜讞讻诪讬诐 讛讜住讬驻讜 讘讜 转拽谞讜转, 讗讘诇 诪讬诇转讗 讚诇讬转 诇讛 [讚讘专 砖讗讬谉 诇讜] 注讬拽专 诪谉 讛转讜专讛 讻诪讜 讚讬谉 注讬专讜讘 鈥� 诇讗 讛转拽讬谞讜 讘讜 砖讬讛讗 讻注讬谉 讚讬谉 转讜专讛.


诪转讬讘 [诪拽砖讛] 专讘 讗讜讬讗 注讜讚 注诇 讚讘专讬 砖诪讜讗诇, 讜讻驻讬 砖驻讬专砖诐 专讘 讞住讚讗 砖讗讬谉 拽讟谉 讝讜讻讛 注讘讜专 讗讞专讬诐, 诪诪讛 砖砖谞讬谞讜: 诪注专讬诪讬谉 注诇 诪注砖专 砖谞讬 讻讚讬 砖诇讗 讬爪讟专讱 讛驻讜讚讛 讗讜转讜 诇讛讜住讬祝 讞讜诪砖 注诇 诪讞讬专讜. 砖讻谉 讗诐 讘注诇 讛诪注砖专 注爪诪讜 讛讜讗 讛驻讜讚讛 鈥� 讞讬讬讘 诇讛讜住讬祝 讞讜诪砖. 讻讬爪讚? 鈥� 讗讜诪专 讗讚诐 诇讘谞讜 讜讘转讜 讛讙讚讜诇讬诐, 讗讜 诇注讘讚讜 讜砖驻讞转讜 讛注讘专讬诐: "讛讗 诇讻诐 诪注讜转 讛诇诇讜 讜驻讚讜 讘讛谉 诪注砖专 砖谞讬 讝讛" 讜诇讗讞专 砖驻讚讜讛讜 谞讜转谞讬诐 诇讜 讗转 讛诪注砖专 讜讗讜讻诇讜, 讘诇讗 诇讛讜住讬祝 讞讜诪砖 注诇讬讜.


 讜谞讘专专:  讛讗讬 [讝讜] 讛砖驻讞讛 砖诪讚讜讘专 讘讛 讻讗谉 讛讬讻讬 讚诪讬 [讻讬爪讚 讘讚讬讜拽 讛讚讘专]? 讗讬 讚讗转讬讗 [讗诐 砖讻讘专 讛讘讬讗讛] 砖转讬 砖注专讜转, 诪讗讬 讘注讬讗 讙讘讬讛 [诪讛 讛讬讗 注讜砖讛 讗爪诇讜], 砖讛专讬 讛讬讗 诪砖转讞专专转 讘住讬诪谞讬 讘讙专讜转? 讗诇讗 诇讗讜 [讛讗诐 诇讗] 讛诪讚讜讘专 砖诇讗 讗转讬讗 [讛讘讬讗讛] 砖转讬 砖注专讜转? 讜诪讻讗谉 诪砖诪注 砖讗祝 拽讟谞讛 讬讻讜诇讛 诇讝讻讜转 注讘讜专 讗讞专讬诐! 讜讚讜讞讬诐: 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥� 讘诪注砖专 讘讝诪谉 讛讝讛 砖讛讜讗 专拽 讚专讘谞谉 [诪讚讘专讬 住讜驻专讬诐], 讜讘讝讛 讞讻诪讬诐 注爪诪诐 讛拽诇讜.


讜砖讜讗诇讬诐: 讜讗诪讛 讛注讘专讬讛 讘讝诪谉 讛讝讛 诪讬 讗讬讻讗 [讛讗诐 讬砖]? 讜讛转谞讬讗 [讜讛专讬 砖谞讬谞讜 讘讘专讬讬转讗]: 讗讬谉 注讘讚 注讘专讬 谞讜讛讙 讗诇讗 讘讝诪谉 砖讛讬讜讘诇 谞讜讛讙. 讜讗诐 讻谉 讻讘专 讘讟诇 讚讬谉 注讘讚 注讘专讬 注讜讚 诇驻谞讬 讬诪讬 讘讬转 砖谞讬, 讜讻诇 砖讻谉 讘讝诪谉 讛讝讛! 讗诇讗 爪专讬讻讬诐 诇讜诪专 砖讗祝 砖诪讚讜讘专 讘讝诪谉 砖讚讬谉 讬讜讘诇 谞讜讛讙, 诪讻诇 诪拽讜诐 讻讗谉 诪讚讜讘专 讘诪注砖专 砖谞讬 讻讝讛 砖讘讗 诪爪诪讞讬诐 砖讙讚诇讜 讘注爪讬抓 砖讗讬谞讜 谞拽讜讘, 砖讻诇 讞讬讜讘讜 讛讜讗 专拽 讚专讘谞谉 [诪讚讘专讬 住讜驻专讬诐].


讜注讜讚, 讘注谞讬谉 讝讛 砖诇 讝讻讬讬转 拽讟谞讬诐 讗诪专 专讘讗, 砖诇砖 诪讚讜转 (诪讚专讙讜转) 讬砖 讘拽讟谉: 拽讟谉 讻讝讛 砖讗诐 谞讜转谞讬诐 诇讜 爪专讜专 讜讝讜专拽讜, 讗讙讜讝 讜谞讜讟诇讜 鈥� 讝讜讻讛 诇注爪诪讜 讜讗讬谉 讝讜讻讛 诇讗讞专讬诐, 讜讻谞讙讚谉 讘专诪讛 讝讜 砖诇 讛讘谞讛 讘拽讟谞讛 鈥� 讛专讬 讛讬讗 诪转拽讚砖转 注诇 讬讚讬 讘谞讬 诪砖驻讞转讛 (讻讙讜谉 讗诪讛 讜讗讞讬讛) 拽讬讚讜砖讬谉 诪讚讘专讬 住讜驻专讬诐, 砖讛转专转诐 爪专讬讻讛 诇诪讬讗讜谉.


讜住讜讙 讗讞专 讛讜讗 讛驻注讜讟讜转 鈥� 诪拽讞谉 诪拽讞 讜诪诪讻专谉 诪诪讻专 讘诪讟诇讟诇讬谉, 讜讻谞讙讚谉 讘拽讟谞讛 鈥� 诪转讙专砖转 讘拽讬讚讜砖讬 讗讘讬讛, 砖讙诐 讻讗砖专 拽讬讘诇 讗讘讬讛 讗转 讛拽讬讚讜砖讬谉 注讘讜专讛, 砖讗讝 拽讬讚讜砖讬讛 诪讚讬谉 转讜专讛, 诪转讙专砖转 讻讗砖专 讛讬讗 诪拽讘诇转 讘注爪诪讛 讙讟.


讛住讜讙 讛砖诇讬砖讬, 讻讗砖专 讛讙讬注讜 诇注讜谞转 谞讚专讬诐 鈥� 谞讚专讬讛谉 谞讚专 讜讛拽讚砖谉 讛拽讚砖, 讜讻谞讙讚谉 讘拽讟谞讛 鈥� 讞讜诇爪转. 讜诇注谞讬谉 讝讻讜转讜 砖诇 讗讚诐 诇诪讻讜专 拽专拽注讜转 讘谞讻住讬 讗讘讬讜 鈥� 讗讬谉 讝讛 讞诇 注讚 砖讬讛讗 讘谉 注砖专讬诐 砖谞讛.


讗 诪砖谞讛 拽讟谞讛 砖讗诪专讛 诇砖诇讬讞: "讛转拽讘诇 诇讬 讙讬讟讬" 鈥� 讗讬谞讜 讙讟 注讚 砖讬讙讬注 讙讟 诇讬讚讛 诪诪砖, 诇驻讬讻讱, 讗诐 专爪讛 讛讘注诇 诇讞讝讜专 讜诇讘讟诇 讗转 讛讙讟 鈥� 讬讞讝讜专 讻诇 注讜讚 诇讗 讛讙讬注 讛讙讟 诇讬讚讛. 讜讟注诪讜 砖诇 讚讘专 鈥� 砖讗讬谉 拽讟谉 注讜砖讛 砖诇讬讞, 讜诪诪讬诇讗 讗讬谉 讛砖诇讬讞 谞讞砖讘 砖诇讬讞 拽讘诇讛 砖讛讗砖讛 诪转讙专砖转 注诐 拽讘诇转 讛讙讟, 讗诇讗 砖诇讬讞 讛讜诇讻讛 砖诇 讛讘注诇 讘诇讘讚, 讜诪转讙专砖转 讘讙讟 专拽 讻砖诪拽讘诇转讜 诪讬讚讜.


讜讗诐 讗诪专 诇讜, 诇砖诇讬讞, 讗讘讬讛 砖诇 讛拽讟谞讛: "爪讗 讜讛转拽讘诇 诇讘转讬 讙讬讟讛", 讗诐 专爪讛 讛讘注诇 诇讞讝讜专 鈥� 诇讗 讬讞讝讜专. 砖讻谉 讛讗讘, 砖讬讻讜诇 诇拽讘诇 讙讟 注讘讜专 讘转讜, 讬讻讜诇 诇诪谞讜转 砖诇讬讞 拽讘诇讛, 讜谞转讙专砖讛 讛拽讟谞讛 注诐 拽讘诇转 讛讙讟 注诇 讬讚讬 讛砖诇讬讞.


 讜注讜讚 讘注谞讬讬谞讬 砖诇讬讞讜转 讛讙讟, 讛讗讜诪专 诇砖诇讬讞: "转谉 讙讟 讝讛 诇讗砖转讬 讘诪拽讜诐 驻诇讜谞讬", 讜砖讬谞讛 讛砖诇讬讞 讘砖诇讬讞讜转讜 讜谞转谞讜 诇讛 讘诪拽讜诐 讗讞专 鈥� 讛专讬 讝讛 驻住讜诇. 讗讘诇 讗诐 讗诪专 诇讜: "讛专讬 讛讬讗 讘诪拽讜诐 驻诇讜谞讬", 讜诇讗 讛讜专讛 讘诪驻讜专砖 砖讬转谞谞讜 诇讛 砖诐, 讜谞转谞讜 诇讛 讘诪拽讜诐 讗讞专 鈥� 讻砖专.


讛讗砖讛 砖讗诪专讛 诇砖诇讬讞 拽讘诇讛 讘注转 砖诪讬谞转讛 讗讜转讜 诇砖诇讬讞 注讘讜专讛: "讛转拽讘诇 诇讬 讙讬讟讬 讘诪拽讜诐 驻诇讜谞讬", 讜拽讬讘诇讜 诇讛 讘诪拽讜诐 讗讞专 鈥� 驻住讜诇, 讜专' 讗诇注讝专 诪讻砖讬专. 讗讘诇 讗诐 讗诪专讛 诇讜: "讛讘讗 诇讬 讙讬讟讬 诪诪拽讜诐 驻诇讜谞讬", 讜讛讘讬讗讜 诇讛 诪诪拽讜诐 讗讞专 鈥� 讻砖专, 砖讘砖诇讬讞讜转 讛讜诇讻讛 讗讬谉 讛讗砖讛 诪拽驻讬讚讛 讘讗讬讝讛 诪拽讜诐 谞讬转谉 讛讙讟 诇砖诇讬讞, 砖讛专讬 讛讙讬专讜砖讬谉 讞诇讬诐 专拽 讻砖讛讙讟 诪讙讬注 诇讬讚讛, 讘诪拽讜诪讛.


讘 讙诪专讗 诇讙讘讬 讛讗诪讜专 讘诪砖谞讛 讘砖诇讬讞 砖砖讬谞讛 诪拽讜诐 诪住讬专转 讛讙讟, 砖讜讗诇讬诐: 讜专' 讗诇注讝专, 诪讗讬 砖谞讗 专讬砖讗 [讘诪讛 砖讜谞讛 讘转讞讬诇讛] 砖砖讬谞讛 诪讚讘专讬 讛讘注诇 讚诇讗 驻诇讬讙 [砖讗讬谞讜 讞讜诇拽] 注诇 住转诐 诪砖谞讛, 讜驻讜住诇, 讜诪讗讬 砖谞讗 住讬驻讗 [讜诪讛 砖讜谞讛 讘住讜祝] 讚驻诇讬讙 [砖讞讜诇拽] 讜诪讻砖讬专 讙诐 讗诐 讛讘讬讗 讛砖诇讬讞 讗转 讙讬讟讛 诪诪拽讜诐 讗讞专 诪讝讜 砖讗诪专讛 讛讗砖讛?


讜诪砖讬讘讬诐: 讗讬讛讜 讚诪讚注转讬讛 [讛讜讗, 讛讗讬砖, 砖诪讚注转讜] 讛讜讗 诪讙专砖 讗转 讗砖转讜 鈥� 拽驻讬讚 [诪拽驻讬讚] 砖讬讛讜 讛讙讬专讜砖讬谉 讘诪拽讜诐 诪住讜讬讬诐 讚讜讜拽讗, 讜讗讜诇诐 讗讬讛讬 [讛讬讗] 砖讘注诇 讻专讞讛 讛讬讗 诪转讙专砖转 鈥� 专拽 诪专讗讛 诪拽讜诐 讛讬讗 诇讜, 讜讗讬谞讛 讬讻讜诇讛 诇讛拽驻讬讚 砖讬讛讗 讚讜讜拽讗 讘诪拽讜诐 诪住讜讬讬诐.


讙 诪砖谞讛 讗砖讛 砖讛讬转讛 讘转 讬砖专讗诇 讛谞砖讜讗讛 诇讻讛谉, 讜讻诇 注讜讚 讛讬讗 讗砖转讜 讛讬讗 讗讜讻诇转 转专讜诪讛, 砖讗诪专讛 诇砖诇讬讞: "讛讘讗 诇讬 讙讬讟讬", 砖诪讬谞转讛 讗讜转讜 专拽 讻砖诇讬讞 讛讜诇讻讛 诇讛讘讬讗 诇讬讚讬讛 讗转 讛讙讟 鈥� 讛专讬 讝讜 讗讜讻诇转 讘转专讜诪讛 诪讻讜讞 讘注诇讛 讛讻讛谉 注讚 砖讬讙讬注 讙讟 诇讬讚讛. 讗讘诇 讗诐 讗诪专讛 "讛转拽讘诇 诇讬 讙讬讟讬" 砖讬讛讗 讛讜讗 砖诇讬讞 诇拽讘诇讛 注讘讜专讛, 讜诪转讙专砖转 讛讬讗 讘拽讘诇转讜 讗转 讛讙讟 鈥� 讗住讜专讛 诇讗讻讜诇 讘转专讜诪讛 诪讬讚, 砖诪讗 诪爪讗 讗转 讛讘注诇 讘诪拽讜诐 住诪讜讱, 讜诪讬讬讚 讻砖讛讙讬注 讛讙讟 诇讬讚讜 讛讬讗 讙专讜砖讛, 讜讗住讜专讛 诇讗讻讜诇 讘转专讜诪讛 诇驻讬 砖砖讜讘 讗讬谞讛 讗砖转 讻讛谉. 讗诪专讛 诇讜: "讛转拽讘诇 诇讬 讙讬讟讬 讘诪拽讜诐 驻诇讜谞讬" 鈥� 讛专讬讛讬 讗讜讻诇转 讘转专讜诪讛 注讚 砖讬讙讬注 讙讟 诇讗讜转讜 诪拽讜诐, 专' 讗诇注讝专 讗讜住专 注诇讬讛 诇讗讻讜诇 诪讬讚.


讚 讙诪专讗 注诇 讛讗诪讜专 讘诪砖谞讛 砖讗诐 讗诪专讛 诇砖诇讬讞 砖讬拽讘诇 注讘讜专讛 讗转 讙讬讟讛 讘诪拽讜诐 驻诇讜谞讬 讗讜讻诇转 讘转专讜诪讛 注讚 砖讬讙讬注 讛讙讟 诇砖诐, 砖讜讗诇讬诐: 讜讙讬讟讗 诪讬讛讗 讛讜讬 [讜讙讟 讛讜讗 诪讻诇 诪拽讜诐] 讘砖注讛 砖讬讙讬注 诇砖诐 讗祝 注诇 驻讬 砖拽讬讘诇 讛砖诇讬讞 讗转 讛讙讟 讘诪拽讜诐 讗讞专? 讜讛讗诪专转 专讬砖讗 [讜讛专讬 讗诪专转 讘转讞讬诇讛], 讘诪砖谞讛 讛拽讜讚诪转, 砖讘诪拽专讛 砖诪砖谞讛 讛砖诇讬讞 诪讚讘专讬讛 诇讗 讛讜讬 讙讬讟讗 [讗讬谞讜 讙讟] 讻诇诇!


 讜诪砖讬讘讬诐:  诇讗 爪专讬讻讗 [谞爪专讻讛], 讗诇讗 讘诪拽专讛 砖讗诪专讛 诇讬讛 [诇讜] 讻讱: "讛转拽讘诇 诇讬 讙讬讟讗 [讗转 讛讙讟] 讘注讬专 诪转讗 诪讞住讬讗, 讜讝讬诪谞讬谉 讚诪砖讻讞转 诇讬讛 [讜驻注诪讬诐 砖转诪爪讗 讗讜转讜] 讘注讬专 讘讘诇". 讜讛讻讬 拽讗诪专讛 诇讬讛 [讜讻讱 讗诪专讛 诇讜] 讝讜 讛讬讗 诪砖诪注讜转 讚讘专讬讛: "诪砖拽诇 讻诇 讛讬讻讗 讚诪砖讻讞转 诇讬讛 砖拽诇讬讛 诪讬谞讬讛 [诇拽讞转 讗转 讛讙讟, 讘讻诇 诪拽讜诐 砖讗转讛 诪讜爪讗 讗讜转讜 拽讞 讗讜转讜 诪诪谞讜],

